text: আহমেদাবাদ জংশন (স্টেশন কোড: এডিআই) হল ভারতের গুজরাট রাজ্যের আহমেদাবাদ শহররে প্রধান রেল স্টেশন। এটি গুজরাটের মধ্যে বৃহত্তম রেল স্টেশন। স্টেশনটি মুম্বই বিভাগের পরে পশ্চিম রেলের দ্বিতীয় সর্বোচ্চ আয় প্রদানকারী আহমেদাবাদ রেলওয়ে বিভাগের অন্তর্গত।
  
  ইতিহাস 
  ভারত বিভাগে আগে সিন্ধু মেল সিন্ধু প্রদেশের হায়দ্রাবাদ পৌঁছাতে হায়দরাবাদ - মিরপুর খাস - খোকরপাড় - মুনাবাও - বার্মার - লুনি - যোধপুর - পালি - মারোয়ার - পালনপুর - আহমেদাবাদ রুটে যাত্রা করত। এটি গোকুলদাস কন্ট্রাক্টের এন্ড এসোসিয়েটস (গোকুলদাস ঠিকাদার এবং সহযোগী) দ্বারা নির্মিত হয়।
  
  স্টেশনের উত্তরের দিকে আহমেদাবাদে দুটি দীর্ঘতম মিনার রয়েছে, যা সিদি বশির মসজিদের একমাত্র অবশিষ্টাংশ।
  
  পটভূমি
  আহমেদাবাদ জংশন, ভারতের গুজরাট রাজ্যের আহমেদাবাদ শহরের জন্য রেল পরিবহনের প্রাথমিক স্টেশন এবং ভারতীয় রেলের পশ্চিম রেল জোনের একটি গুরুত্বপূর্ণ কেন্দ্র। স্থানীয়ভাবে লোকেরা এটিকে কালুপুর স্টেশন (কারণ এটি প্রাচীরের শহরের কালুপুর অঞ্চলে অবস্থিত) হিসাবে  উল্লেখ করে, শহরের অন্যান্য স্টেশন যেমন গান্ধীগ্রাম, আসার্বা, সরখেজ, বাস্তুরপুর, চান্দলদিয়া, ভাত্বা, মণিনগর এবং সাবারমতী জংশন থেকে আলাদা করার জন্য। এটি ট্রেনের দ্বারা আহমেদাবাদকে গুজরাটের বিভিন্ন অঞ্চলের সঙ্গে সংযুক্ত করে, সেইসাথে ভারতের প্রধান শহরগুলি যেমন মুম্বই, দিল্লি, বেঙ্গালুরু, কলকাতা, চেন্নাই, হায়দ্রাবাদ, বিশাখাপত্তনম, ত্রিভান্দ্রাম, আজমের, ধানবাদ, ডাল্টনগঞ্জ, গোয়ালিয়র, জয়পুর, ইন্দোর এবং হাওড়ার সঙ্গে যুক্ত করে।
  
  অবকাঠামো  
  স্টেশনটিতে ১২ টি প্ল্যাটফর্ম রয়েছে। এখানে প্রচুর পরিমাণে চায়ের দোকান, স্নাক বার, ঔষধ সম্পর্কিত দোকান  এবং অনুসন্ধান কেন্দ্র রয়েছে। স্টেশনটিতে একটি সাইবারকাফেও রয়েছে, যা টাটা ইন্ডিকোম দ্বারা চালিত এবং বর্তমানে গুগল স্টেশন ও রেলটেল ওয়াই-ফাই দিয়ে সজ্জিত। স্টেশনটিকে প্রযুক্তিগতভাবে উন্নত স্টেশন হিসাবে গড়ে তোলার জন্য বৃহত আকারের স্বয়ংক্রিয় নিয়ন্ত্রণব্যবস্থা চালু রয়েছে এবং আইসিআইসিআই ব্যাংক, ক্যানারা ব্যাংক, ইউনিয়ন ব্যাংক অফ ইন্ডিয়া, ডেনা ব্যাংক, ব্যাংক অফ বরোদা, স্টেট ব্যাংক অফ ইন্ডিয়া এবং অন্যান্য বড় ব্যাংকগুলির নতুন এটিএম আউটলেটগুলি স্টেশনে স্থাপন করা  হয়েছে। রেলটেল আহমেদাবাদ স্টেশনে একটি সাইবার ক্যাফে পরিচালনা করে।
  
  সু্যোগ-সুবিধা
  আহমেদাবাদ রেলওয়ে স্টেশন হ্যান্ড-পুশ লাগেজ ট্রলি পরিষেবা শুরু করেছে স্টেশনে। এ জাতীয় ট্রলি সবসময় বিমানবন্দরগুলিতে পাওয়া যায়, তবে রেল স্টেশনগুলির জন্য এটি একটি নতুন উদ্যোগ। রেলওয়ে যাত্রীদের কাছ থেকে প্রথমে লাগেজ ট্রলি প্রতি পাঁচ টাকা করে নেবে। ২০১০ সালের হিসাবে, পরিষেবাটি কেবল প্ল্যাটফর্ম নং -১ এর জন্য উপলব্ধ ছিল, তবে নতুন লিফট এবং এসকেলেটারগুলি ২০১০-এর শেষের দিকে কার্যকরী হওয়ার পরে, ট্রলি পরিষেবাটি আহমেদাবাদ রেলস্টেশনের সমস্ত প্ল্যাটফর্মে চালু করার কথা বলা হয়।
  
  তথ্যসূত্র
  
  বহিঃসংযোগ
  
  বিষয়শ্রেণী:আহমেদাবাদের রেলওয়ে স্টেশন
title: আহমেদাবাদ জংশন রেলওয়ে স্টেশন